Balbina

Balbina, tidligere Bina, (født Balbina Monika Jagielska, 13. mai 1983 i Warszawa) er en tysk-polsk singer-songwriter og komponist.

Oppvekst 
Frem til sitt tredje leveår vokste hun opp i Warszawa, og i 1988 flyttet hun sammen med sine foreldre til bydelen Moabit i Berlin. I kjølvannet av foreldrenes skilsmisse fulgte hun moren til Neukölln i samme by. Her gikk hun på Albert-Einstein-Gymnasium, hvor hun tok artium i 2002. Hun begynte siden på siviløkonomstudium, som hun avbrøt efter å ha tatt den forberedende prøven.

Musikkarriere 

Balbina begynte å skrive dikt og musikk mens hun gikk på ungdomsskolen. Hun iscenesatte også teateroppsetninger med medelevene sine.

Ved slutten av 1990-årene tok hun kontakt med indie-labelet «Royal Bunker», hvor hun ble kjent med flere artister innen tysk hip-hop, blant annet ,  og , som medproduserte hennes første studioalbum, Bina. Hun dro siden på turné med  og Prinz Pi.

I 2015 var Balbina og musikerne hennes oppvarmingsband på Herbert Grönemeyers Dauernd Jetzt-turné.

Hun har signert hos labelet Four Music.

Mottagelse
Musikken hennes er gjennomgående blitt møtt med svært god respons fra anmeldere. På den annen side mener noen kritikere at hun legger overdreven vekt på sproglige utskeielser som kan bli direkte banale.

Diskografi

Studioalbumer 
 2011: Bina
 2015: Über das Grübeln
 2017: Fragen über Fragen
 2020: Punkt.

EP-er 
 2014: Nichtstun
 2014: Nichtstun mit Band

Referanser

Eksterne lenker 
 
 
 

Polske sangere
Tyske sangere
Personer fra Warszawa